मामला बिहार के बक्सर जिले का है जहां चेन चोरी कर रही महिला को एक मां-बेटी ने जमकर पीटा। पहले तो उस महिला ने आस-पास मौजूद लोगों ने मदद की गुहार लगाई- चोर-चोर पर कोई मदद को आगे नहीं आया। पीड़ित महिला के साथ दो बेटियां भी थीं। उन्होंने हिम्मत दिखाई और दौड़ कर उसे पकड़ लिया। पैर से चप्पल निकाला और पीटना शुरू किया। वहां खड़ी भीड़ यह नजारा देखती रही। मारपीट के दौरान चोर गिरोह की दूसरी महिलाओं ने उसे बचाने का प्रयास किया। लेकिन युवतियों ने उसे तब तक नहीं बख्शा जब तक चेन बरामद नहीं हो गई। इस बीच वहां से महिला थाना की पुलिस टीम भी गुजरी लेकिन उनकी मदद को कोई सामने नहीं आया। पूछने पर युवतियों ने बताया हम लोग शहर के सोहनी पट्टी मोहल्ले के रहने वाले हैं। मां के साथ बाजार आए थे। तभी यह घटना हो गई। आस-पास मौजूद लोगों ने साथ नहीं दिया। अन्यथा इन चोरों को हम पुलिस के हवाले कर सकते थे।